การประกอบธุรกิจของแต่ละสายผลิตภัณฑ์/กลุ่มธุรกิจ

(1) ลักษณะผลิตภัณฑ์หรือบริการ

โรงพยาบาลกรุงธน 1 และ 2 ประกอบธุรกิจบริการด้านการแพทย์แก่ผู้เจ็บป่วยตลอด 24 ชั่วโมง
โดยมีแพทย์เฉพาะโรคให้การรักษา พร้อมเครื่องมือการรักษาและวินิจฉัยโรคที่ทันสมัย
ให้บริการรักษาแก่ผู้ป่วยทุกสาขาโรค โดยดำเนินธุรกิจภายใต้ข้อบังคับของกฎหมาย
พระราชบัญญัติสถานพยาบาล พ.ศ. 2542และข้อตกลงที่ทำไว้กับหน่วยงานต่างๆทั้งภาครัฐและเอกชน
ซึ่งไม่มีปัจจัยสำคัญที่มีผลกระทบต่อโอกาสในการประกอบธุรกิจ

(2) การตลาดและภาวะแข่งขัน

(ก) นโยบายและลักษณะการตลาด

โรงพยาบาลกรุงธน 1 ให้บริการดูแลสุขภาพ ป้องกัน รักษา ผ่าตัด
ให้แก่ประชาชนชาวไทยส่วนใหญ่และชาวต่างประเทศประมาณ 5 %
ที่จ่ายเงินค่ารักษาพยาบาลเองและกลุ่มผู้มีประกันในภาคเอกชน
ซึ่งมีการกำหนดค่าบริการและมีผลตอบแทนที่เหมาะสม
ตลาดส่วนใหญ่เป็นผู้ป่วยที่มีภูมิลำเนาอยู่รอบๆโรงพยาบาลเป็นผู้ป่วยเก่าที่ใช้บริการซ้ำ (repeater)
วันละประมาณ 35 % ผู้ป่วยใหม่ 65 % ส่วนใหญ่มาจากครอบครัวที่เคยมาใช้บริการ
และย้ายถิ่นฐานมาอยู่ใหม่ ซึ่งโรงพยาบาลกรุงธน 1 ตั้งอยู่ริมถนนใหญ่
เห็นได้ง่ายเดินทางสดวกและมีอาคารจอดรถรองรับเพียงพอ
ปัจจุบันมีหมู่บ้านจัดสรรและอาคารคอนโดมิเนียมขนาดใหญ่ เกิดขึ้นใกล้กับโรงพยาบาลเป็นจำนวนมาก
ซึ่งผู้มีฐานะค่อนข้างดีย้ายเข้ามาอยู่อาศัยเป็นจำนวนมาก และโรงพยาบาลจะใช้กลยุทธการตลาด
ดึงมาเป็นลูกค้าของโรงพยาบาลให้ได้มากที่สุด

โรงพยาบาลกรุงธน 2 ให้บริการรักษาพยาบาลส่วนใหญ่กับผู้ป่วยที่ใช้บัตรประกันสุขภาพ (30 บาท)
มีคลินิกเวชกรรมเป็นสาขา 3 แห่ง มีผู้ขึ้นทะเบียนรวมกันประมาณ 5 หมื่นคน
มีผู้มาใช้บริการผู้ป่วยนอกวันละประมาณ 300 -400 คนผู้ป่วยในวันละ 40-50 คน
เป็นผู้ป่วยที่จ่ายเงินเองประมาณ 25 %

ในปี 2551 โรงพยาบาลทั้ง 2 แห่ง ได้ทดลองให้บริการผู้ป่วยถึงบ้าน
หลังผู้ป่วยออกจากโรงพยาบาลแล้ว (Home Health Care Service) ประเภทหลังคลอด
หลังผ่าตัด และที่ต้องการความช่วยเหลืออีกระยะหนึ่ง
โดยสำนักงานประกันสุขภาพจ่ายเงินค่าเยี่ยมแต่ละครั้งให้เป็นเงินไม่มาก
โดยให้พยาบาลที่ว่างช่วงบ่ายออกไปเยี่ยม และการออกแต่ละครั้งต้องเยี่ยมได้ไม่น้อยกว่า 3-4
รายจึงคุ้ม
แต่ได้สร้างความพึงพอใจให้กับผู้ป่วยและญาติอย่างมากเกิดความสัมพันธ์อันดีกับโรงพยาบาล

(ข) สภาพการแข่งขันในอุตสาหกรรม

โรงพยาบาลเอกชน ยังจำเป็นต้องแข่งขันการให้บริการผู้ป่วยอยู่ตลอดไป
โดยเฉพาะในพื้นที่ซึ่งมีโรงพยาบาลเปิดให้บริการหลายแห่ง
การโฆษณาประชาสัมพันธ์ยังมีความจำเป็น
แม่ว่ากฎหมายจะเข้มงวดแต่ก็มีหลายโรงพยาบาลมีข่าวให้เห็นในสื่อสาธารณะอยู่เป็นประจำ
โดยเฉพาะในกรุงเทพฯ ผู้ป่วยสามารถรับรู้ข้อมูลและเลือกใช้บริการได้ง่าย
โดยเลือกโรงพยาบาลบริการดี มีคุณภาพและราคาเหมาะสม

3) การจัดหาผลิตภัณฑ์หรือบริการ

(ก) วัตถุดิบและผู้จำหน่ายวัตถุดิบ

วัตถุดิบที่ใช้ในการรักษาและดำเนินกิจการ สั่งซื้อจากแหล่งผลิตและตัวแทนจำหน่ายในประเทศ
โดยไม่มีการซื้อวัตถุดิบใดจากผู้จัดจำหน่ายรายเดียวเกินร้อยละ 30 ของยอดสั่งซื้อทั้งหมด

บริษัทฯ ไม่มีผลกระทบในการจัดหาวัตถุดิบ หากผู้แทนจำหน่ายใดไม่สามารถจัดส่งวัตถุดิบได้
ก็สามารถหาผู้แทนจำหน่ายรายอื่นให้จัดส่งของชนิดเดียวกันหรือใกล้เคียงได้

(ข) ผลกระทบต่อสิ่งแวดล้อม

กระบวนการผลิตที่กระทบสิ่งแวดล้อม ได้แก่ น้ำเสียได้มีการบำบัด ตามระเบียบข้อบังคับของกฎหมาย
แยกขยะออกเป็น ขยะติดเชื้อที่ต้องเก็บเป็นพิเศษ
ส่วนขยะทั่วไปซึ่งมีจำนวนมากจะมีรถขยะกรุงเทพมหานครเข้ามาเก็บไปทิ้งทุกวัน
ทั้งนี้ทางสำนักงานสิ่งแวดล้อมแห่งชาติ กรุงเทพมหานคร และ กระทรวงสาธารณสุข
จะเข้ามาตรวจสอบมาตรฐานเป็นระยะๆ ซึ่งตลอด 3
ปีที่ผ่านมาบริษัทได้ปฏิบัติตามที่กฎหมายกำหนดอย่างต่อเนื่อง กล่าวคือ

น้ำเสียจากอาคารโรงพยาบาล
มีการติดตั้งระบบบำบัดน้ำเสียตามข้อกำหนดของกฎหมายและมีการตรวจสอบคุณภาพของน้ำก่อนทิ้งลงสู่ท่อสาธารณะอย่างสม่ำเสมอ

ขยะประเภทติดเชื้อ เช่น ชิ้นเนื้อจากการผ่าตัด เข็มและกระบอกฉีดยาที่ใช้แล้ว
จะมีการแยกใส่ถุงสีแดงแยกประเภทอย่างชัดเจน เก็บไว้ในห้องเฉพาะที่ป้องกันสัตว์เข้าไปคุ้ยเขี่ย
และ กทม. มีรถเก็บขยะติดเชื้อมารับไปกำจัดอย่างถูกวิธีต่างจากขยะทั่วไป

บริษัทฯ
มีคณะกรรมการอาชีวอนามัยและสิ่งแวดล้อมคอยติดตามผลกระทบและกำกับดูแลการปฏิบัติหน้าที่ของพนักงานให้เป็นไปตามกฎระเบียบและข้อบังคับ
และจากผลการปฏิบัติที่ผ่านมาเป็นไปตามกฎหมายที่กำหนด

(4) งานที่ยังไม่ได้ส่งมอบ

ไม่มี